b'\n_START_ARTICLE_\nSeweryn Gancarczyk\n_START_SECTION_\nCariera\n_START_PARAGRAPH_\nGancarczyk a \xc3\xaenceput s\xc4\x83 joace fotbal \xc3\xaen adolescen\xc8\x9b\xc4\x83, la echipele de juniori ale Podkarpacie Pustynia. Dup\xc4\x83 mai multe sezoane acolo \xc8\x99i dup\xc4\x83 o scurt\xc4\x83 perioad\xc4\x83 la echipa\xc2\xa0Hetman Zamo\xc5\x9b\xc4\x87\xc2\xa0din a doua lig\xc4\x83 polonez\xc4\x83, Gancarczyk a atras aten\xc8\x9bia unei echipe din capitala\xc2\xa0Ucrainei, Kiev, \xc8\x99i anume\xc2\xa0Arsenal Kiev. A mai jucat pentru clubul vest-ucrainean\xc2\xa0Vol\xc3\xaen Lu\xc8\x9bk, fiind transferat de\xc2\xa0Metalist Harkov, unde a devenit vice-c\xc4\x83pitanul clubului._NEWLINE_\xc3\x8en 2007, a fost votat cel mai bun funda\xc8\x99\xc2\xa0st\xc3\xa2nga\xc2\xa0din Ucraina._NEWLINE_\xc3\x8en iarna anului 2008 Gancarczyk a vrut s\xc4\x83 participe la trialurile organizate de clubul\xc2\xa0sco\xc8\x9bian Celtic FC, dar, din cauza unei accident\xc4\x83ri, nu a putut participa \xc8\x99i s-a \xc3\xaentors la Metalist.\n_START_SECTION_\nLa na\xc8\x9bional\xc4\x83\n_START_PARAGRAPH_\nA debutat pentru \xc8\x9bara sa, \xc3\xaen 2006, \xc3\xaentr-o \xc3\xaenfr\xc3\xa2ngere, scor 0-1, suferit\xc4\x83 \xc3\xaen fa\xc8\x9ba Lituaniei. A fost inclus \xc3\xaen lotul de 23 de juc\xc4\x83tori care a participat la\xc2\xa0Campionatul Mondial de Fotbal 2006._NEWLINE_Pe 14 octombrie 2009, \xc3\xaen timpul ultimului meci al Poloniei din calific\xc4\x83ri, cel cu\xc2\xa0Slovaciei, Gancarczyk a marcat un autogol \xc3\xaen al treilea minut de joc, Polonia fiind \xc3\xaenvins\xc4\x83 de Slovacia cu scorul de 1-0 \xc8\x99i astfel lu\xc3\xa2ndu-i locul la\xc2\xa0Campionatul Mondial._NEWLINE_S-a c\xc4\x83s\xc4\x83torit \xc3\xaen 2008 cu Karolin\xc4\x85 P\xc4\x99cak, cu care are doi fii.'